Hvad råder NATO over?
Forsvarsalliancen NATO består af 29 lande og har cirka 3,5 millioner personer i aktiv tjeneste. Det samlede militærbudget er cirka 25 gange større end Ruslands, og alliancen råder over cirka fire gange så mange kampfly og i alt 29 hangarskibe mod Ruslands ene.
Alliancemedlemmerne USA, Storbritannien og Frankrig har atomvåben, og i alt råder NATO over 6065 atomsprænghoveder.
Antallet af soldater fra NATO, der er udstationeret nær grænsen til Rusland, er på cirka 5000 personer i Baltikum og på 5000 i Polen. Samtidig har USA sat 8500 soldater i forhøjet alarmberedskab, så de kan flyttes til Østeuropa i tilfælde af en invasion af Ukraine..